Z Á P I S N I C A
zo zasadnutia Obecného zastupiteľstva v Rakoviciach  
konaného dňa  21. júna 2010 

Prítomní:

Starosta obce    -     Dušan Daloš                         

Poslanci OZ     -     Ján Hevier
		        Milan Kubík	                                
                               Miroslav Masár
		        Ing. Július Šmýkal	
		        Igor Zábrodský	

Ostatní prítomní:     Jarmila Chnápková – zapisovateľka
                                Janka Horylová		                    

Program rokovania:

1.	Otvorenie zasadnutia a určenie overovateľov zápisnice
2.	Záverečný účet obce za rok 2009
3.	Hody Rakovice 2010
4.	Rôzne

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov p. Jána Heviera a Milana Kubíka.

Bod 2.  Záverečný účet obce za rok 2009 

Materiály k záverečnému účtu obce za rok 2009 už poslanci obdržali. Rokovalo sa o ňom už na predchádzajúcom zasadnutí, avšak nebolo ešte vypracované stanovisko kontrolórky obce. Starosta obce p. Dušan Daloš dal o záverečnom účte hlasovať.
 
Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  41/2010
Obecné zastupiteľstvo v Rakoviciach
s c h v a ľ u j e
záverečný účet Obce Rakovice za rok 2009 a celoročné hospodárenie za rok 2009  bez výhrad.

Bod 3. Hody Rakovice 2010

Starosta obce zvolal zastupiteľstvo hlavne z toho dôvodu, že prevádzkovateľ pohostinstva a pizzerie pán Jozef Búš nesúhlasí s tým, aby sa všetky sprievodné akcie, ktoré sa usporadúvajú v rámci hodov, uskutočnili v areáli miestneho pohostinstva. Je preto teraz otázne, kde sa akcie naplánované na hody uskutočnia. Jediným možným riešením je usporiadať celé hody na miestnom ihrisku. Poslanec Ing. Šmýkal informoval, že má možnosť zabezpečiť veľkokapacitné stany, pod ktorými budú lavičky a stoly na sedenie. Stoly a lavice prisľúbili požičať zo susednej obce Trebatice. Hasiči aj kolkári prisľúbili pomoc pri stavaní stanov a prevoze stolov a lavíc. Občerstvenie vo forme nápojov zabezpečí podnikateľ z obce Veselé, ktorý prevádzkuje bar vo Veselom. Umiestnenie bufetu bude v hasičskej zbrojnici, ako navrhol p. Hevier. Firma J.M.L.I. s.r.o. Rakovice dodá sponzorsky mäso na grilovanie, klobásky na opekanie a mäso na guláš. Náš občan – Jozef Brežák ml. prisľúbil, že pripraví mäso na živánsku. V sobotu zase uvarí pre hasičov na hasičskú súťaž i pre ostatných občanov guláš. Gril na grilovanie mäsa na živánsku zapožičia firma J.M.L.I. s.r.o. Rakovice. Hudobná produkcia bola zabezpečená: piatok – country skupina Jako kedy, sobota skupina DISK (táto bola odvolaná) a v nedeľu mala hrať Veselanka. V piatok bude vystupovať na ihrisku country skupina Jako-kedy. V sobotu zabezpečí hudobnú produkciu firma MusicLux z Piešťan, majiteľ firmy p. Vladimír Vígh. Na nedeľu pán starosta zabezpečil hudobnú produkciu od hudobnej skupiny PODKOVA z Brezovej pod Bradlom. Všetky podujatia a sprievodné akcie, ktoré sú naplánované na hody, sa aj uskutočnia, ale na ihrisku, nie na dvore miestneho pohostinstva. Hudobnú produkciu zabezpečí aj zaplatí obec a zakúpi aj všetko potrebné ako materiál a potraviny na občerstvenie na hody.  Pri podávaní občerstvenia  budú pomáhať Katarína Dalošová, Jarmila Chnápková a Andrea Lužáková. 
Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č. 42/2010
Obecné zastupiteľstvo v Rakoviciach
s c h v a ľ u j e 
usporiadať všetky akcie a podujatia v rámci Hodov 2010, schválené uznesením č. 21/2010 zo dňa 29.4.2010, so zmenou miesta usporiadania akcií : ihrisko v Rakoviciach a zmenou hudobnej produkcie : MusicLux Piešťany a hudobná skupina Podkova Brezová pod Bradlom. 

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:    Ján Hevier			.............................................

                                          Milan Kubík		..............................................

Zápisnicu zapísala:           Jarmila Chnápková	 .............................................

                                                  Dušan   D a l o š
                                                  starosta obce